Eikestadnuus (EN 26/7) het ’n maand gelede verslag gelewer oor die kombiwrakke wat toegelaat word om langs die Braak te staan waar dit as stoorplek deur die eienaars van stalletjies op die Braak gebruik word.
Nadat klagtes ontvang is, het die munisipaliteit die eienaars ingelig dat die voertuie verwyder moet word.
Eikestadnuus se lesers meen egter die probleem is nie net dat die kombi’s op ’n permanente grondslag langs die Braak gestaan het nie.
Een leser het glo ook al by die maatskappy wat Stellenbosch se parkeergeld bestuur, verneem dat die eienaars van die stalletjies ’n ooreenkoms met die munisipaliteit het waarvolgens hulle nie parkeergeld hoef te betaal nie.
Hy sê verder die gebruik van die drie kombi’s is ongeveer drie weke gelede deur verkeersbeamptes opgeskort – met ander woorde die voertuie se lisensieskyfies is verwyder.
“Hulle sal ’n volledige padwaardigheidstoets moet slaag voordat lisensieskyfies weer uitgereik sal word. Hulle word nie meer op die pad gebruik nie.